
							PATVIRTINTA
							Šakių rajono savivaldybės administracijos 								direktoriaus 2020 m. gruodžio   d. 
                                                                                     įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS KUDIRKOS NAUMIESČIO SENIŪNIJOS SPECIALISTO PAREIGYBĖS APRAŠYMAS

I SKYRIUS
PAREIGYBĖ


	1. Šakių rajono savivaldybės administracijos Kudirkos Naumiesčio seniūnijos specialisto pareigybė yra priskiriama specialistų grupei.
                     2. Pareigybės lygis – B.
                     3. Pareigybės paskirtis – seniūnijos specialisto pareigybė reikalinga vykdant funkcijas, susijusias su savivaldybės negyvenamųjų patalpų ir gyvenamųjų patalpų nuomininkams apskaičiuoto ir jų mokamo nuomos mokesčio ir susidariusio įsiskolinimo apskaita, kuro sąnaudų ir vietinės rinkliavos apskaita.
            	   4. Pareigybės pavaldumas – į darbą priima ir atleidžia Šakių rajono savivaldybės administracijos direktorius. Darbuotojas pavaldus seniūnijos seniūnui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI


	5. Darbuotojas, einantis šias pareigas, turi atitikti šiuos reikalavimus:
	5.1. turėti ne žemesnį kaip aukštesnįjį išsilavinimą ar specialųjį vidurinį išsilavinimą, įgytą iki 1995 metų;
	5.2. mokėti kaupti, sisteminti, apibendrinti informaciją; 
	5.3. būti susipažinusiam su Lietuvos Respublikos įstatymais, Vyriausybės nutarimais ir kitais norminiais aktais, reglamentuojančiais buhalterinę apskaitą, kasos ir buhalterijos pirminių dokumentų įforminimą;
	5.4. savarankiškai planuoti, organizuoti savo veiklą;
	5.5.  mokėti dirbti Microsoft Office programiniu paketu;
	5.6. darbe vadovautis Lietuvos Respublikos įstatymais, savivaldybės administracijos direktoriaus įsakymais, savivaldybės tarybos sprendimais, mero potvarkiais.

III SKYRIUS
ŠIAS PAREIGAS EINANČIO DARBUOTOJO FUNKCIJOS

	6. Šias pareigas einantis darbuotojas atlieka šias funkcijas:
	6.1. renka įmokas už socialinių būstų nuomą;
	6.2. veda sunaudoto kuro apskaitą, išrašo kelionės lapus;
	6.3. parengia pagal rajono savivaldybės tarybos patvirtintas formas savivaldybės gyvenamųjų patalpų nuomos sutartis (sutarčių pakeitimus, pratęsimus, susitarimus dėl sutarties nutraukimo ir pan.) bei perdavimo – priėmimo aktus; 
	6.4. apskaičiuoja rajono savivaldybės gyvenamųjų patalpų nuomos mokesčio dydį;
	6.5. registruoja rajono savivaldybės būsto nuomos sutartis, savivaldybės socialinio būsto perdavimo ir priėmimo aktus bei metines gyventojo (šeimos) turto deklaracijas;
	6.6. tikrina ar savivaldybės gyvenamosiose patalpose gyvena tik nuomininkai ir jų šeimos nariai, kurie turi teisę jame gyventi;
	6.7. kontroliuoja ir veda apskaitą apie rajono savivaldybės gyvenamųjų patalpų nuomininkams apskaičiuotą ir jų mokamą nuomos mokestį, įsiskolinimus už gyvenamųjų patalpų nuomą bei dėl tuščių rajono savivaldybės gyvenamųjų patalpų susidariusį įsiskolinimą;
	6.8. rengia ir siunčia paštu registruotu laišku rajono savivaldybės gyvenamųjų ir negyvenamųjų patalpų nuomininkams įspėjimus apie įsiskolinimą už patalpų nuomą;
	        6.9. vykdo kitus seniūno nenuolatinio pobūdžio pavedimus tam, kad būtų užtikrintas seniūnijos funkcijų vykdymas.

IV SKYRIUS
ŠIAS PAREIGAS EINANČIO DARBUOTOJO ATSAKOMYBĖ


                     7. Šias pareigas einantis darbuotojas atsako už pareigybės aprašyme nustatytų funkcijų vykdymą.
                                                 ___________________________


    
Susipažinau	
 _______________________           
 (parašas)   
_______________________
(vardas, pavardė)
_________________________
(data)


